Gönyű - A Duna-parti település - Migránsokat fogtak el
Migránsokat fogtak el
Frissítve: 2014.10.02. 08:58 |
A mosonmagyaróvári rendőrök 8 külföldi állampolgárt állítottak elő az elmúlt 48 órában.
A magyar és az osztrák rendőrök közös akcióban 2014. szeptember 28-án 17 óra 14 perckor három Ausztriába utazó afgánt, köztük 2 gyermekkorút állítottak elő a hegyeshalmi vasútállomásról a Mosonmagyaróvári Rendőrkapitányságra. A külföldiek jogszerű magyarországi tartózkodásukat nem tudták hitelt érdemlően igazolni és érvényes úti okmánnyal sem rendelkeztek.
Szintén a hegyeshalmi vasútállomáson várakozó nemzetközi gyorsvonaton ellenőriztek az egyenruhások két marokkói, egy szír és egy elefántcsont parti állampolgárt 2014. szeptember 29-én 23 órakor, illetve egy szír férfit 2014. szeptember 30-án 11 óra 30 perckor. A külföldiek Bécsbe
akartak eljutni, de továbbutazásra jogosító okmányokkal nem rendelkeztek, ezért előállították őket a Győr-Moson-Sopron Megyei Rendőr-főkapitányságra.
A külföldiekkel szemben a Győr-Moson-Sopron megyei Rendőr-főkapitányság tiltott határátlépés kísérlete miatt indított szabálysértési eljárást.